Source: https://www.akroama.gr/%CE%BF%CE%B1%CE%B5%CE%B4-%CF%80%CF%8C%CF%84%CE%B5-%CE%BB%CE%AE%CE%B3%CE%B5%CE%B9-%CE%B7-%CF%80%CF%81%CE%BF%CE%B8%CE%B5%CF%83%CE%BC%CE%AF%CE%B1-%CE%B3%CE%B9%CE%B1-%CF%84%CE%B1-400-%CE%B5%CF%85%CF%81/
Timestamp: 2020-06-06 01:59:27+00:00
Document Index: 1171047

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

ΟΑΕΔ: Πότε λήγει η προθεσμία για τα 400 ευρώ των μακροχρόνια ανέργων - Akroama.gr
ΟΑΕΔ: Πότε λήγει η προθεσμία για τα 400 ευρώ των μακροχρόνια ανέργων
Έως και την Κυριακή 24 Μαΐου θα μπορούν να καταχωρίσουν τα στοιχεία τους οι δικαιούχοι της έκτακτης οικονομικής ενίσχυσης σε μακροχρόνια ανέργους, μετά την τελευταία παράταση που έδωσε η διοίκηση του Οργανισμού Απασχόλησης Εργατικού Δυναμικού (ΟΑΕΔ).
Δίνεται έτσι η δυνατότητα σε 19.500 δικαιούχους που δεν έχουν καταχωρίσει ακόμα στοιχεία τραπεζικού λογαριασμού (IBAN) στον ΟΑΕΔ να μπορούν να ολοκληρώσουν τη διαδικασία και να τους καταβληθούν τα 400 ευρώ.
Μέχρι την Κυριακή 24 Μαΐου θα είναι ανοιχτή η πλατφόρμα για τους δικαιούχους μακροχρόνια ανέργους για να δηλώσουν τον τραπεζικό τους λογαριασμό ώστε να τους καταβληθεί η έκτακτη ενίσχυση των 400 ευρώ, δήλωσε και ο πρόεδρος του ΟΑΕΔ, Σπύρος Πρωτοψάλτης, σε συνέντευξή του στο CNN Greece, επισημαίνοντας πως ο αριθμός των συγκεκριμένων ανέργων φτάνει τους 19.500.
Αναφορικά με τα επιδόματα ανεργίας ο κ. Πρωτοψάλτης είπε στο CNN Greece επεσήμανε πως έχει δοθεί δίμηνη παράταση και πως οι πληρωμές γίνονται κανονικά. Οι παρατάσεις αφορούν περί τους 220.000 ανέργους και επεσήμανε ότι αιτήσεις για τα 400 ευρώ στους ανέργους θα γίνονται μέχρι τις 21 Μαΐου.
Στο ερώτημα αν θα υπάρξει περαιτέρω παράταση στα επιδόματα ανεργίας, ο πρόεδρος του ΟΑΕΔ επεσήμανε πως ο Οργανισμός σε συνεργασία με τα υπουργεία Οικονομικών και Εργασίας παρακολουθεί στενά τις εξελίξεις στην αγορά εργασίας και υπάρχει μια ευρεία εργαλειοθήκη που μπορεί να στηρίξει την αγορά εργασίας.
«Κοιτάμε πως πάνε τα πράγματα και μελετάμε διάφορους τρόπους στήριξης του εργατικού δυναμικού παρατάσεις και ανάμεσα στα εργαλεία είναι και οι παρατάσεις και υπάρχει η σκέψη να υπάρξει η παραταθούν τα επιδόματα και το Μάιο, αλλά η απόφαση δεν έχει ληφθεί ακόμα», τόνισε ο κ. Πρωτοψάλτης.
Παράλληλα, ο πρόεδρος του ΟΑΕΔ έκανε αναφορά και στα νέα προγράμματα ανεργίας και κοινωφελούς εργασίας που βρίσκονται σε εξέλιξη, επισημαίνοντας πως ο Οργανισμός διαρκώς σχεδιάζει νέες δράσεις για τους ανέργους που θα υλοποιηθούν το επόμενο διάστημα. Έτσι, ο ΟΑΕΔ το επόμενο διάστημα θα επιδοτήσει 45.000 θέσεις εργασίας μέσω δυο προγραμμάτων. Το πρώτο αφορά το κοινωφελές πρόγραμμα των 36.500 θέσεων εργασίας που είναι σε δήμους και το οποίο σχεδιάζεται και θα δώσει 8μηνες θέσεις πλήρους εργασίας σε ανέργους με μοριοδότηση, ώστε να είναι ωφελημένοι οι μακροχρόνια άνεργοι. Το δεύτερο πρόγραμμα καλύπτει 8.500 θέσεις εργασίας πάλι για μακροχρόνια ανέργους ηλικίας 55 με 67 ετών, με χρονική διάρκεια 12 + 12 μήνες και το οποίο θα στηρίξει θέσεις εργασίας σε νομικά πρόσωπα δημοσίου δικαίου, σε δήμους και περιφέρειες. Σύμφωνα με τον κ. Πρωταψάλτη, υπάρχουν εν εξελίξει προγράμματα που αφορούν 30.000 θέσεις εργασίας και άλλες 20.000 που αφορούν προγράμματα που δεν «έτρεξαν και επανασχεδιάζονται ώστε να γίνουν πιο ελκυστικά και αποτελεσματικά.
Για τα προγράμματα κοινωνικού τουρισμού ο κ. Πρωτοψάλτης αποκάλυψε πως ο Οργανισμός σε συνεργασία με το υπουργείο Εργασίας θα επιμηκυνθεί για τρεις μήνες, τουλάχιστον μέχρι τέλος Οκτωβρίου το φετινό πρόγραμμα. Έτσι από τις 140.000 επιταγές που είχε εκδώσει ο ΟΑΕΔ, είχαν χρησιμοποιηθεί μόνο 27.000 πριν από την πανδημία και για τις 113.000 που υπολείπονται, θα δοθεί η δυνατότητα να χρησιμοποιηθούν μέχρι τον Οκτώβριο. Παράλληλα, για το νέο πρόγραμμα κοινωνικού τουρισμού, το οποίο ξεκινάει 1η Αυγούστου, ο ΟΑΕΔ μαζί με τα συναρμόδια υπουργεία μελετά την ενίσχυση του προϋπολογισμού, ώστε να μπορούν να γίνουν αλλαγές, όπως μεγαλύτερες επιδοτήσεις, περισσότερες διανυκτερεύσεις, ενώ μελετάται και η κάλυψη των ακτοπλοϊκών εισιτηρίων.
Previous Post Previous Post Κορονοϊός στην Αργεντινή: Μεγάλη αύξηση των κρουσμάτων μόλυνσης στο Μπουένος Άιρες
Next Post Next Post Γερμανία: 27 θάνατοι και 460 κρούσματα μέσα σε 24 ώρες
Σοκαριστικό τροχαίο: Βρέθηκε πάνω στο παρμπρίζ αυτοκινήτου
Αλμα με αλεξίπτωτο έκανε ο αρχηγός ΓΕΕΘΑ
Το “έπαιζαν” πωλητές μηχανημάτων – Εξαπατούσαν μέσω Ίντερνετ
Διαμαρτυρία φορέων για την καύση σκουπιδιών και το εργοστάσιο SRF (photos-vid)
«Καυτό» καλοκαίρι βλέπουν οι μετεωρολόγοι – Τι θα συμβεί σε Ελλάδα, Βαλκάνια
Ο Τραμπ συγχαίρει τον εαυτό του και λέει πως είναι σπουδαία μέρα για τον Τζορτζ Φλόιντ λόγω μείωσης της ανεργίας!
ΕΠΟ: Οι αποφάσεις για Κύπελλο, Γ’ Εθνική και μπαράζ ανόδου στη Super League
«Καυτό» καλοκαίρι βλέπουν οι μετεωρολόγοι ...
Προσλήψεις μέσω ΑΣΕΠ στην ΕΦΑ Καρδίτσας
Επίδομα ανεργίας: Σπάει στα δύο η νέα πληρωμή του ΟΑΕΔ ...
Βρετανία: Σε χαμηλό δεκαετίας η ...
Με αγωγές προειδοποιεί η British ...
Τζορτζ Φλόιντ: Μαρκ Τζέικομπς και ...
FΤ: Τουριστική αερογέφυρα μεταξύ Ελλάδας ...
Έρευνα: Τετραπλάσιος ο κίνδυνος καρκίνου ...
Κορονοϊός: Μεγαλύτερος κίνδυνος για όσους ...
Διάθεση πόρων για την Υγεία ...